section_heading: Vrste skija
paragraph_text: Najpoznatije su skije za alpske skijaške discipline. Te se skije kreću u rasponima duljina od 1 do 2 metra, ovisno o disciplini, uzrastu skijaša, visini skijaša i sl. Širine skije se kreću izmeđi 7-10 centimetara, a uobičajeno je da su vrhovi i repovi nešto širi od struka skije. Skije su debljine oko 1-2 centimetra. Materijal izrade je tradiocionalno bio drvo, ali se razvojem tehnologije danas primjenjuju različiti čvršći materijali kao što su karbon, kevlar te razni drugi kompozitni materijali. Rubnici skija s donje su radi boljeg prianjanja uz podlogu u zavojima najčešće od tvrdog metala, a sama podloga je prekrivena materijalom na bazi voska radi manjeg trenja sa sniježnom površinom. S gornje strane skije nalaze se skijaški vezovi kojima se pročvršćuje noga skijaša za skiju. Skijaš koristi posebnu obuću koja se naziva pancerice, a koja ima s obje strane odgovarajuću izbočinu na koju se vez učvrsti. Na alpskim skijama skijaševo stopalo je cijelom duljinom čvrsto priljubljeno uz skiju.